Njeris

Njeris (suah. Nyeri) – miestas vidurio Kenijoje, Rytų Afrikos plokščiakalnyje, Aberdero kalnagūbrio papėdėje, 150 km į šiaurę nuo Nairobio. Apskrities centras. Praeina Nairobio–Nanjukio geležinkelis, keliai į Nairobį, Nakuru, Nanjukį, Othają. Žemės ūkio regiono prekybinis centras (arbata, kava, kukurūzai, pupos, naminiai gyvuliai). Maisto pramonė (gaiviųjų gėrimų gamyba, vandens, pieno, arbatos fasavimas, kukurūzų miltų gamyba). Veikia 2 universitetai ir keli filialai. Njerio apylinkėse yra Aberdero nacionalinis parkas. Istorija Njeris įkurtas 1902 m. kaip britų karinis postas kikujų žemėse.